
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA



,,În slujba oamenilor”


Nr.11248/29.06.2020
RAPORT DE SPECIALITATE

Proiect de hotărâre
privind aprobarea Metodologiei de acordare a unui ajutor financiar familiilor pentru plata serviciilor oferite de bonă


Având în vedere referatul de aprobare nr. 11247/29.06.2020 a Primarului Municipiului Timișoara al proiectului de hotărâre privind aprobarea Metodologiei de acordare a unui ajutor financiar familiilor pentru plata serviciilor oferite de bonă.

Direcția de Asistență Socială a Municipiului Timișoara, prin ansamblul de metode, tehnici de intervenţie, strategii de acţiune, programe şi măsuri specializate oferă sprijin direct și eficient în susținerea și dezvoltarea politicilor şi strategiilor de asistenţă socială în domeniul protecţiei copilului, de susţinere a familiei pe parcursul întregului ciclu de viaţă a membrilor acesteia.

În vederea respectării, promovării și garantării drepturilor copilului, autoritățile administrației publice locale vin în sprijinul familiilor cu copii de vârstă preșcolară prin acordarea unui ajutor financiar pentru serviciile oferită de bonă în condițiile prevăzute de Legea nr. 35/2020 privind acordarea unui ajutor financiar familiilor pentru plata serviciilor oferite de bonă și de Legea nr. 167/2014 privind exercitarea profesiei de bonă. Orice reglementări adoptate se subordonează cu prioritate principiului interesului superior al copilului, care va prevala în toate demersurile şi deciziile ce privesc copiii, întreprinse de Autoritatea Publică Locală Timișoara.

De ajutorul financiar acordat de Consiliul Local al Municipiului Timișoara pentru plata serviciilor oferite de bonă vor putea beneficia persoanele care au în întreținere copii de vârstă preșcolară și ale căror venituri sunt de până la 3.500 lei pe membru de familie. Ajutorul financiar pentru plata serviciilor oferite de bonă se acordă pe bază de cerere și acte doveditoare privind componeneța familiei și a veniturilor nete lunare realizate în ultimile 6 luni anterioare depunerii cererii. De asemenea, ajutorul financiar se acordă lunar pentru fiecare copil de vârstă preșcolară care nu este înscris la creșă/grădiniță sau pentru care solicitantul nu a refuzat un loc la creșă/ grădiniță ori nu a retras copilul de la creșă/grădiniță.

Legea nr. 167/2014 privind exercitarea profesiei de bonă, reglementează un serviciu alternative de asigurare a serviciilor de specialitate de îngrijire și de supraveghere a copilului și stabilește cadrul general în care aceste servicii pot fi prestate.

Potrivit H.G. nr. 652/2017 pentru aprobarea normelor metodologice de aplicare a prevederilor Legii nr. 167/2014 privind exercitarea profesiei de bonă, serviciile de supraveghere și de îngrijire a copilului pe timpul zilei prestate de bone se încadrează în categoria serviciilor sociale de reconciliere a vieții de familie cu viața profesională prevăzută la art. 73, alin. 2, lit. b și alin. 3 din Legea asistenței sociale nr. 292/2011 cu modificările și completările ulterioare.

Posibilitatea acordării un sprijin financiar din partea autorității locale, în vederea asigurării de servicii sociale integrate de reconciliere a vieții de familie cu viața profesională prin sistemul reglementat de Legea nr. 167/2014 sunt și prevederile art. 39 din Legea 292/2011 a asistenței sociale, potrivit cărora “responsabilitatea dezvoltării, administrării și acordării serviciilor sociale, este partajată, între autoritățile publice centrale și locale, finanțarea fiind asigurată, după caz, din bugetul local, din contribuția beneficiarului și/sau, după caz, a familiei acestuia, bugetul de stat precum și din alte surse.”

Având în prevederile art. 112, alin. 1 din Legea nr. 292/2011 a asistenței sociale în care se prevede că “pentru asigurarea aplicării politicilor sociale în domeniul protecției copilului, familiei, persoanelor vârstnice, persoanelor cu dizabilități, precum și a altor persoane, grupuri sau comunități aflate în nevoie socială, autoritățile administrației publice locale au atribuții privind administrarea și acordarea beneficiilor de asistență socială și a serviciilor sociale. ”

Din aceste considerente se impune elaborarea unei Metodologii de acordare a unui ajutor financiar familiilor pentru plata serviciilor oferite de bonă.

Bugetul estimat până la finele exercițiului bugetar 2020 se ridică la suma de 600.000 lei, iar din estimările serviciilor de specialitate vor beneficiar un număr de aproximativ 845 persoane. Menționăm că a fost luat în calcul nivelul maxim de 710 lei al ajutorului financiar care se acordă pentru fiecare copil de vârstă preșcolară, conform prevederilor legale în vigoare. 


Pentru suma de 600.000 lei necesară acordării sprijinului financiar familiilor pentru plata serviciilor oferit de bonă, va solicita rectificarea bugetului Direcției de Asistență Socială a Municipiului Timișoara cu suma anterior menționată, cu respectarea implicit a art.14 alin.(4) din Legea nr.273/2006 privind finanțele publice locale, cu modificările și completările ulterioare”Nicio cheltuială din fonduri publice locale nu poate fi angajată, ordonanțată și plătită dacă nu este aprobată, potrivit legii, și dacă nu are prevederi bugetare și surse de finanțare”. 
Având în vedere prevederile legale expuse în prezentul raport, apreciem că proiectul de  hotărâre privind aprobarea Metodologiei de acordare a unui ajutor financiar familiilor pentru plata serviciilor oferite de bonă îndeplinește condițiile pentru a fi supus dezbaterii și aprobării plenului consiliului local. 

Propunem 

1.Aprobarea Metodologiei de acordare a unui ajutor financiar familiilor pentru plata serviciilor oferite de bonă conform Anexei .

